als_Latn dik_Latn sag_Latn
Forca të shumta policore vazhdojnë kërkimet për kapjen e autorëve të grabitjes së djeshme të dy kambistëve në qendër të qytetit të Durrësit. Zona e kërkimit është përqendruar në zonat periferike të qarkut të Durrësit, pasi informacionet e marra në lidhje me identitetin e grabitësve bëjnë të ditur se ata nuk janë banorë të qytetit bregdetar. Forcave të shumta të policisë iu janë bashkuar edhe efektivat RENEA. Sot në mesditë është gjetur makina e braktisur e tyre në një zonë kënetore në Kurbin, ndërkohë që policia po kontrollon edhe kamerat e sigurisë së lokaleve dhe bizneseve të zonës për të rënë në gjurmët e autorëve të këtij krimi. Gjatë ditës së djeshme në dispozicion të kërkimeve është vënë edhe një helikopter i Ministrisë së Brendshme, por sot kërkimet janë përqendruar vetëm tek efektivat që janë në terren. Afro 100 mijë euro vlerësohet se është shuma e grabitur e kambistëve Rajmond Çollaku dhe Arben Çuni mëngjesin e djeshëm.
als_Latn